Diari Oficial de la Generalitat Valenciana


Sumari del DOGV 5119, del 21-10-2005 (2005/11885)

Informació pública de la suspensió de llicències en zona UZI-5 els Pins.
------------------------------------------------------------------------

### Dades del document

Número de DOGV
:   5119

Data del DOGV
:   21-10-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/11801


Organisme emissor
:   Ajuntament de Petrer

Tipus de document
:   Anunci

Informació pública de la suspensió de llicències en zona UZI-5 els Pins. [2005/X11549]
  
En aplicació del que disposa l'apartat A) de l'art. 57.1 de la Llei 6/1994 de 15 de novembre, de la Generalitat València, Reguladora de l'Activitat Urbanística, es dóna compte que el ple de l'ajuntament, en la sessió del dia 29 de setembre de 2005, va adoptar acord de suspensió potestativa de l'atorgament de llicències i d'acords aprovatoris de programes, en els següents termes.
  
Primer. Suspendre l'atorgament de llicències de parcel·lació de terrenys, edificació, activitats qualificades, demolició, i tala d'arbres, així com d'acords aprovatoris de programes, per a estudiar una nova ordenació, en les zones del nucli urbà delimitades per les següents carrers:
  
Avingudes d'Elda i Joaquín Poveda, i carrers Nord, Sax i Eixida del Guirney (inclou en el seu àmbit l'UZI-5 els Pins).
  
Avinguda Joaquín Poveda, i carrers Rafael Duyos, Leopoldo Pardines i País Valencià.
  
Carrers Antonio Torres, Gabriel Payá, José Perseguer i Leopoldo Pardines.
  
Segon. Esta suspensió potestativa tindrà el termini màxim d'un any, a comptar de la publicació de l'acord en el Diari Oficial de la Generalitat Valenciana, sense perjuí del termini de suspensió automàtica que comporta la resolució pel que es convoca el període d'informació pública de la nova ordenació, si és el cas.
  
Tercer. Ordenar la interrupció del procediment d'atorgament de llicències, i d'acords aprovatoris de Programes, presentats amb anterioritat a la publicació d'este acord, cas d'existir.
  
Quart. Publicar este acord en el Diari Oficial de la Generalitat Valenciana, amb expressió dels recursos procedents en dret.
  
El que es publica per a general coneixement, advertint-li que contra la present resolució que és definitiva en via administrativa, pot interposar-se, amb caràcter potestatiu, indistintament i alternativament, els recursos següents:
  
- De reposició, davant el mateix òrgan que ho ha dictat, en el termini d'un mes, a partir de l'endemà de la notificació.
  
- Contenciós administratiu, davant el Jutjat del Contenciós Administratiu d'Alacant, en el termini de dos mesos, comptats des de l'endemà de la notificació, i en el supòsit d'haver interposat amb anterioritat el de reposició, comptats a partir de la notificació de la seua resolució expressa o de la seua desestimació presumpta, i aquest s'entendrà desestimat a falta de resolució i notificació expressa en el termini d'un mes des de la seua interposició, sense que per a la interposició d'este recurs jurisdiccional córrega termini el mes d'agost.
  
Tot això, sense perjuí de poder utilitzar altres mitjans d'impugnació si ho estima convenient, i d'allò que s'ha previst respecte a la competència territorial dels Jutjats i Tribunals d'este orde que establix l'article 14 de la Llei 29/1998, de 13 de juliol.